open-index/open-wikipedia-markdown huggingface dataset:
Peixe roda

O **peixe roda** (*Mola mola*), ou **peixe lúa**, é o peixe óseo máis pesado coñecido, cun peso medio de mil quilogramos. Habita en augas tropicais e temperadas arredor do mundo. Semella unha testa de peixe sen cola, e o seu corpo é aplanado lateralmente. Os peixes roda poden ser tan altos coma longos cando estenden as súas aletas dorsais e ventrais.

Teñen unha dieta que consiste principalmente en medusas. Como esta dieta é pobre en nutrientes, consómenas en grandes cantidades para desenvolverse e manter a súa medida. As femias poñen máis ovos que calquera outro vertebrado coñecido. As crías semellan peixes globos, con grandes aletas pectorais, unha aleta caudal e espiñas corporais que non son típicas dos exemplares adultos.

Os exemplares adultos son vulnerables a poucos predadores naturais, pero os leóns mariños, as candorcas e os tiburóns cómenos. Os peixes lúa acotío quedan accidentalmente atrapados en redes, e tamén son vulnerables a ferirse ou morrer por causa de refugallos flotantes, como bolsas de plástico.

É un membro da orde dos tetraodontiformes, que inclúe ós peixes globo, ós peixes ourizo e ós peixes bésta, cos cales comparte moitos trazos comúns.

## Peixe roda en Galicia 
As capturas desta especie son sempre accidentais e adoitan ser noticia da prensa escrita. Aínda así, a sinonimia (e variantes) que recolleu Ríos Panisse nos diferentes portos da costa galega indican unha frecuencia habitual. Ademais dos nomes indicados, *peixe lúa* e *peixe roda* (ou, simplemenmte, *roda*), nomes derivados da súa forma plana e circular, tamén recolleu o de *orellán* (ou *orelló* e *ourellán*), procedentes da similitude das aletas dorsal e ventral con grandes orellas; *peixe porco*, pola abundancia de parasitos sobre a súa pel; *petaca*, pola súa forma. Cornide, Franco Grande e Eladio Rodríguez recolleron como vulgares os nomes de *mola*, *moa* e *peixe moa*.

## Prohibición do seu consumo na Unión Europea 
Entre os humanos, os peixes lúa son considerados unha exquisitez nalgunhas partes do mundo, coma no Xapón, Corea e Taiwán, pero na Unión Europea está prohibido vender a súa carne: 

## Notas 
## Véxase tamén 
### Bibliografía
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. Anejo 7 (1977) de *Verba*, Universidad de Santiago de Compostela, 1977, px. 320-321.
 
### Ligazóns externas 
* FishBase reference 
* Australian Museum 
* Large Pelagics Research Lab
Gecko leopardo

O **gecko leopardo** (*Eublepharis macularius*) é unha especie de gecko nocturno e terrestre propio dos desertos do sur de Afganistán, do Paquistán e das zonas noroccidental da India que pertence á familia Gekkonidae. É unha especie practicamente insectívoro e xeralmente de cor amarela e pintas negras, de alí o seu nome, co abdome de cor branca, ten entre 20 e 25&nbsp;cm, sendo o macho un chisco meirande. A diferenza da maioría de geckos, posúe pálpebras.

Grazas ó feito de ser un animal antrópico, a súa natureza dócil, que non é perigoso para o ser humano e ás súas cores moi vivas, é un dos lagartos máis comúns nas tendas de mascotas. Cada ano, ducias de miles de geckos leopardo son vendidos por todo o mundo. A súa alta demanda provocou a aparición dun gran número de cepas conseguidas por selección artificial. Existen geckos leopardo alaranxados, negros e brancos.

## Notas 
## Véxase tamén 
### Ligazóns externas 
* Leopard Gecko Wiki - Great resource for Leopard Gecko information 
* Leopard Gecko Care and Information 
* As variedades do gecko leopardo 
* Gekos.es - Eublepharis 
* Atlas - Eublepharis macularius 
* Mantemento Eublepharis Macularius
Trofeo Teresa Herrera 2015

A 70.ª edición do **Trofeo Teresa Herrera** celebrouse na Coruña o día 8 de agosto de 2015, volvendo novamente ao formato de partido único. Os participantes foron o Deportivo da Coruña e SC Braga. O campión foi o Deportivo, que logrou así o seu 19.º trofeo.

## Participantes 
## Partidos 
### Final 
| width="50%" valign="top" |

|}

## Notas 
## Véxase tamén 
### Ligazóns externas 
* Trofeo Teresa Herrera
Solange Pereira

**Solange Andrea Pereira da Ponte**, nada o 12 de decembro de 1989 en Valença, é unha exatleta galega, especialista en carreiras de medio fondo. Foi 14 veces campioa de España en distintas probas, destacando especialmente na distancia da milla, da que foi oito veces campioa nacional.

## Traxectoria 
Criouse na illa de Fuerteventura e sendo aínda unha nena trasladouse a Cangas. É licenciada en Actividade Física e Deporte.

Iniciouse no atletismo nas Illas Canarias, onde competía co club Playas de Jandía. Ao trasladarse a Galicia competiu entre outros co Club Atletismo Bikila. Máis tarde competiu co Valencia Terra i Mar, dentro do Campionato de Europa por equipos. Correu tanto probas de pista como de campo a través, se ben a súa especialidade eran as probas de medio fondo, dende o 800 m. á milla, pasando polo 1500 m.

Dominou de xeito case absoluto o panorama español na distancia da milla, obtendo o título de campioa de España oito veces, sete delas de xeito consecutivo entre 2012 e 2018, e unha oitava vez en 2022. En 2014 chegou á final dos 1500 m no campionato de España, onde foi segunda. En 2015 proclamouse campioa de España de 1500 m, en inverno en pista cuberta e en verán ao aire libre. Repetiu o título ao aire libre ao ano seguinte e en 2017 gañou de novo ambos certames. En 2022 proclamouse tamén campioa de España dos 3000 metros, no campionato de pista cuberta disputado en Ourense.

A nivel internacional, en 2016 acadou a final da proba dos 1500 m do Campionato de Europa de Atletismo. Ao ano seguinte participou no Campionato do Mundo de Atletismo celebrado en Londres e no Campionato do Mundo de Campo a Través en Kampala, obtendo o oitavo posto na cidade africana na proba de 4x2 km de remudas mixtas. En 2018 quedou ás portas das medallas nos Xogos Mediterráneos, ao acadar o cuarto posto na proba de 1500. Ese mesmo ano, na cidade neerlandesa de Tilburg, proclamouse campioa de Europa de campo a través co equipo español de remudas mixtas de 4x1,5 km, xunto aos seus compañeiros Víctor Ruiz, Saúl Ordóñez e Esther Guerrero.

## Notas 
## Véxase tamén 
### Ligazóns externas 
* Perfil da atleta na web da IAAF.
* Conta de Twitter da atleta
Frank Casañas

**Yennifer Frank Casañas Hernández**, nado o 18 de outubro de 1978 en Guanabacoa (A Habana, Cuba), é un atleta olímpico galego, lanzador de disco. Participou en cinco Xogos Olímpicos (Sydney 2000, Atenas 2004, Pequín 2008, Londres 2012 e Río 2016).

## Traxectoria 
Comezou no atletismo en Cuba, onde acadou postos importantes, como o campionato de Cuba de lanzamento de disco, tanto en categoría júnior como en categoría absoluta. En 1996 obtivo a medalla de bronce no Campionato do Mundo Júnior, que se celebrou en Sydney. Dous anos máis tarde, en 1998 foi prata nos Xogos Centroamericanos e do Caribe celebrados en Maracaibo, medalla que repetiu nos Xogos Panamericanos de 2003, celebrados en Santo Domingo.

Durante ese tempo foi seleccionado por Cuba para participar nos Xogos Olímpicos. En 2000 debutou nos Xogos Olímpicos de Sydney e en 2004 repetiu a súa presenza nos Xogos de Atenas. Nas dúas ocasións quedou eliminado na fase clasificatoria, sen pasar á final. En 2003 e en 2005 clasificouse para os Mundiais de Atletismo, celebrados respectivamente en París e Helsinqui, mais en ningunha desas ocasións chegou á final.

Á volta dos mundiais de Helsinqui desertou do equipo cubano e buscou refuxio en España ao facer o avión escala en Madrid. De alí mudouse á Coruña. Tres anos máis tarde, en 2008 casou en Galicia e pasou a competir coa nacionalidade española. Coa selección española participou nos Xogos Olímpicos de Beijing, en 2008, onde quedou quinto clasificado, que é o mellor posto acadado nunca por un lanzador galego nuns Xogos Olímpicos. Ao ano seguinte, en 2009, participou nos Mundiais de Berlín, onde tampouco chegou á final; en 2011, en Daegu, aínda que foi convocado pola selección española non chegou a competir.

Tamén participou nos Xogos Olímpicos de Londres en 2012, onde obtivo unha sétima praza, que foi seguida pola novena posición nos Mundiais de atletismo de Moscova en 2013.

Foi ademais catro veces campión de Galicia, en 2013, 2015, 2017 e 2019, e está en posesión do récord galego de lanzamento de disco, con 65,32 metros.

A súa adestradora é Valentina Fedjuschina. O seu club é o Club Atletisme Castelló.

## Vida persoal 
É o home da tamén lanzadora galega Dolores Pedrares. Despois de vivir na Coruña e en Tui, na actualidade vive en Pontevedra.

## Notas 
## Véxase tamén 
### Ligazóns externas 
* Perfil do atleta na web da IAAF.
* Conta en Twitter do atleta.
Por un puñado de dólares

***Por un puñado de dólares*** (en , en ) é un filme dirixido por Sergio Leone que se estreou en 1964. Está protagonizado por Clint Eastwood, xunto con Gian Maria Volonté, Marianne Koch, Wolfgang Lukschy, Sieghardt Rupp, José Calvo, Antonio Prieto e Joseph Egger.

*Por un puñado de dólares* foi rodado cun orzamento reducido (arredor de $200&nbsp;000), e Eastwood foi pagado con $15&nbsp;000 polo seu papel. Estreado en Italia en 1964, e nos Estados Unidos en 1967, foi a orixe do popular xénero do spaghetti western. Foi seguido por *Per qualche dollaro in più* e *O bo, o feo e o malo*, tamén protagonizados por Eastwood.

## Personaxes 
*Clint Eastwood como Joe
*Gian Maria Volonté como Ramón Rojo
*Marianne Koch como Marisol
*José Calvo como Silvanito
*Joseph Egger como Piripero
*Antonio Prieto como Don Miguel Benito Rojo
*Sieghardt Rupp como Esteban Rojo
*Wolfgang Lukschy como Sheriff John Baxter
*Margarita Lozano como Doña Consuelo Baxter
*Bruno Carotenuto como Antonio Baxter
*Daniel Martín como Julián / Julio
*Nino Del Arco como Jesús
*Mario Brega como Chico, Membro da banda de Rojo
*Benito Stefanelli como Rubio
*Aldo Sambrell como Manolo
*Raf Baldassarre como Juan De Dios
*Juan Cortés como Capitán da Cabalería
*Lorenzo Robledo como Membro da banda de Baxter

## Notas 
## Véxase tamén 
### Ligazóns externas 
* 
* Ficha en AllMovie
Baniyas SC

O **Baniyas Sports Club** (en árabe: نادي بني ياس الرياضي) é un equipo de fútbol profesional dos Emiratos Árabes Unidos da cidade de Abu Zabi. Fundado en 1981 xoga na máxima categoría futbolística do seu país.

## Véxase tamén 
### Ligazóns externas 
* Páxina oficial do club
Aquíridos

miniatura|260px|*Gymnachirus texae*.
miniatura|260px|*Hypoclinemus mentalis*.
miniatura|260px|*Trinectes maculatus*.

A dos **aquíridos** (*Achiridae*) é unha familia de peixes osteíctios da orde dos pleuronectiformes e suborde dos pleuronectoideos que abrangue preto de 35 especies distribuídas en 9 xéneros propias das augas doces e salgadas de ambas as Américas.

Estes peixes planos están estreitamente relacionadas cos da familia dos soleidos (linguados), e en tempos pasados foron clasificados como unha subfamilia desta, aínda que teñen un unha serie de características distintivas que xustifican a súa actual colocación nunha familia propia. A isto alude o seu nome vulgar inglés de *american soles* (liguados americanos).

## Características 
Ambos os ollos están situados no lado dereito do corpo, que é de forma ovalada ou arredonda visto lateralmente, incluíndo as aletas. O labio inferior do lado cego ou depigmentado ten un bordo carnoso, reforzado por unha cartilaxe interna, o que é un carácter distintivo da familia. As aletas dorsal e anal está xeralmente separadas da aleta caudal.As aletas pectorais son moi pequenas ou están ausentes (ao que alude o seu nome científico). A aleta dorsal esténdese cara a adiante até rodear todo o maxilar superior.

Son peixes bastante pequenos, xa que o tamaño medio das especies duns 15&nbsp;cm, sendo as especies de río de maior tamaño que as mariñas.

## Taxonomía 
A familia foi descrita por primeira vez polo naturalista estadounidense de orixe franco-xermana-italiana Constantine Samuel Rafinesque. e outros, 7.

### Etimoloxía 
O nome científico *Achiridae* está formado pola raíz do latín científico *Achir-*, derivada do termo do grego antigo άχειρος *ácheiros*, "sen mans" (de α- *a-* elemento privativo, e χείρ *cheír*, "man"), e a desinencia *´-idae*, propia dos nomes das familias de animais. Literalmente: "os mancos", aludindo á brevidade ou ausencia das aletas pectoriais destes peixes.

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* 

### Outros artigos 
* Teleósteos
* Pleuronectiformes

### Ligazóns externas 
* *Achiridae*. American soles na ADW.
* *Achiridae* na EOL. Contén informacións, numerosas imaxes e mapas de distribuución.
CB Bahía San Agustín

O **Club Baloncesto Imprenta Bahía San Agustín**, coñecido por motivos de patrocinio como **Fibwi Palma**, é un club de baloncesto profesional español con sede na cidade de Palma, Illas Baleares. Actualmente compite na LEB Prata, terceira categoría do baloncesto español.

## Historia 
O club foi creado en 2007 tras a fusión de dous equipos da illa, o CB San Agustín e o CB Imprenta Bahía. Tras o seu ascenso á LEB Prata en 2011, rexeitou xogar na categoría por dificultades económicas. A tempada seguinte conseguiu de novo o ascenso por vía deportiva, e desta vez aceptou xogar na terceira categoría do baloncesto español.

Na tempada 2012-13, o equipo conseguiu o ascenso á LEB Ouro, pero decidiu continuar unha tempada máis en LEB Prata. O ano seguinte, perdeu a final dos playoffs de ascenso contra o CB Prat, pero ascendeu igualmente á LEB Ouro tras quedar un posto vacante. En 2019, o equipo chegou á final da Final Four polo ascenso á Liga ACB, disputada en Bilbao, pero foi derrotado polo Bilbao Basket. Após estar preto dos postos de ascenso durante varias temporadas, en 2022 o club finaliza en 17ª posición e descende á LEB Prata.

## Notas 
## Véxase tamén 
### Ligazóns externas 
* Páxina web oficial
Cangrexo dos cocos

O **cangrexo dos cocos** ou **cangrexo dos coqueiros** (*Birgus latro*) é o meirande artrópodo terrestre do mundo. É un cangrexo ermitán altamente apomórfico e é coñecido pola súa capacidade de abrir cocos coas súas potentes pinzas coa finalidade de comer o seu contido. É a única especie do xénero *Birgus*.

Nalgunhas linguas é chamado "cangrexo ladrón" (que é tamén a tradución exacta do seu nome científico en latín) ou "ladrón das palmeiras", xa que algúns cangrexos desta especie teñen roubado obxectos brillantes como cazos e cubertos de casas e tendas de compaña.

O cangrexo dos cocos tamén ten outros nomes locais como **ayuyu** en Guam, e **unga** ou **kaveu** nas illas Cook. En Guam, chámaselle por veces "cangrexo dos cocos taotaomo'na" pola crenza tradicional de que os espíritos dos devanceiros poden adoptar a forma de animais como o ayuyu.

## Notas
Catedral de Santa María del Fiore

A **Basílica Catedral Metropolitana de santa María del Fiore**, ou **Catedral de santa María da Flor** é a sé episcopal (en italiano *duomo*) da arquidiocese católica romana de Florencia, Italia. É unha das obras mestras da arte gótica e do primeiro Renacemento italiano.

Símbolo da riqueza e do poder da capital toscana durante os séculos XIII e século XIV, a catedral florentina é un dos edificios máis grandes da cristiandade. O seu nome refírese ao lirio, símbolo de Florencia, ou ao antigo nome do pobo chamado Fiorenza. Pero, por outra parte, un documento do século XV afirma que a «flor» se refire a Cristo.

Destaca, de forma singular, a grandiosa cúpula, obra de Filippo Brunelleschi, unha estrutura isostática de 100 metros de altura interior; 114,5 metros de altura exterior; 45,5 metros de diámetro exterior e 41 metros de luz (diámetro interior) coa particularidade de que esta cúpula, en si mesma, anula empúrrelos horizontais para non transmitir ao tambor que a sustenta practicamente máis cargas que as verticais correspondentes ao seu propio peso. Á cúpula hai que engadir o campanario independente, trazado por Giotto, de 82 m de altura, e o baptisterio de San Xoán, coas famosas portas de bronce de Ghiberti. O conxunto, formado pola igrexa, o campanario e o baptisterio, constitúe unha das xoias artísticas e arquitectónicas de Florencia.

A basílica atópase dentro da declaración do Centro histórico de Florencia coma Patrimonio da Humanidade pola UNESCO dende 1982.
## Notas 
## Véxase tamén 
### Outros artigos 
* Cúpula de Santa María del Fiore
Lidia Parada

**Lidia Parada Santos**, nada na Pobra do Caramiñal o 11 de xuño de 1993, é unha atleta galega, especializada en lanzamento de xavelina, que foi catro veces campioa de España absoluta nesta especialidade e outras seis en categorías inferiores, ademais de campioa galega en varias ocasións. Posúe a segunda mellor marca española da historia, cun lanzamento de 61,25 metros logrado en Xetafe en 2018.

## Club ao que pertence, e adestrador 
Compite polo club Asociación de Atletismo e Deportes do Barbanza, onde é adestrada por Abelardo Moure, no Campo Municipal de Deportes da Alta, en Cabío, A Pobra do Caramiñal.

## Traxectoria 
Como internacional, disputou diversas probas en categorías infantís. En categorías superiores, representou a España nos seguintes eventos deportivos:
* Campionato do mundo xuvenil de 2009, celebrado en Bressanone, Italia, onde terminou na décimo oitava posición.
* Ximnasiada Mundial de 2010, de Doha, Qatar, na que terminou no oitavo lugar.
* Campionato do mundo júnior de Barcelona de 2012, onde terminou na décimo cuarta posición.
* Campionato de Europa Sub-23 de 2013 en Tampere, Finlandia, onde concluíu no undécimo posto, e onde competiu por primeira vez na categoría sub-23 (júnior).
* Campionato do Mediterráneo Sub-23 de 2014 de Marsella, (Francia), no que foi quinta. 
* Campionato de Europa Sub-23 de 2015, celebrado en Tallin (Estonia), onde conseguiu o resultado máis importante, polo de agora, da súa carreira deportiva, clasificándose na sexta posición.

### Campioa de España 
A súa estrea coa selección nacional absoluta produciuse nos Campionatos Iberoamericanos de atletismo, celebrados na cidade brasileira de São Paulo en 2014, no que quedou quinta, Os cinco anteriores  conseguiunos en diferentes categorías en Motril, en Nerja, algo que non conseguía unha galega dende o ouro de Marta Míguez en 2002; sumando, ademais, a plusmarca española Sub-23 cun lanzamento de 59,03 m. Revalidou o título en 2016, 2017 e 2018, conseguindo neste último caso un lanzamento de 61,25 metros, a segunda mellor marca española da historia.

## Palmarés 
* Campioa de España absoluta (2015, 2016, 2017, 2018)
* 6ª no Campionato de Europa sub-23 (2015)
* Récord de España sub-23 (59,03 m)

## Notas 
## Véxase tamén 
### Ligazóns externas 
*Ficha na Real Federación Española de Atletismo
Die Taalkommissie

[miniatura|[Gustav Preller, activista do africáner e un dos membros da primeira Spellingskommissie]]

**Die Taalkommissie** (en&nbsp;afrikaans&nbsp;"A Comisión de Lingua") é un departamento da *Suid-Afrikaanse Akademie vir Wetenskap en Kuns* (*Academia Surafricana de Ciencia e Artes*) que serve como o comité técnico da Nasionale Taalliggaam vir Afrikaans&nbsp; (NTLA) e que funciona como o órgano regulador da lingua africáner. A Akademie fudouse en Bloemfontein en 1909 e en 1914 estableceuse a&nbsp;*Spellingskommissie* (*Comisión de Ortografías*), que mudou de nome en 1964 para o actual.

O traballo principal que realiza esta comisión é a revisión e publicación da *Afrikaanse Woordelys en Spelreëls*,&nbsp;unha guía estándar da&nbsp;ortografía e convencións para a escrita do africáner. Considerada a fonte de autoridade para a escrita das palabras nesa lingua, e que supuxo o remate á disparidade ortográfica para unha mesma palabra que rexía antes de 1917. Deica 2009 apareceron dez edicións da AWS.&nbsp;

Ademais ten competencia da&nbsp;gramática&nbsp;de africáner e de novos usos da lingua, como nova terminoloxía,

## Presidentes 
# TH le Roux
# Francois Odendal
# Johan Combrink (1992–1999)
# Anton Prinsloo (1999–2003)
# Ernst Kotzé (2003–2012)
# Tom McLachlan (2012–2013)
# Gerhard van Huyssteen (2013- )

## Notas 
## Véxase tamén 
### Ligazóns externas s 
* Web da&nbsp;*Afrikaanse Woordelys en Spelreëls*
Samáridos

miniatura|215px|*Samariscus longimanus*.
A dos **samáridos** (*Samaridae*) é unha familia de peixes osteíctios da orde dos pleuronectiformes e suborde dos pleuronectoideos que abrangue pequenos peixes planos propios das augas da rexión Indo-Pacífica.

Antigamente foron clasificados como unha subfamilia da familia dos pleuronéctidos.

A familia comprende tan só tres xéneros, cun total de case 30 especies.

## Características 
Son peixes de pequeno tamaño, e só unhas poucas especies alcanzan os 15&nbsp;cm de lonxitude.

As súas principais características son:
* Como todos os peixes planos teñen o corpo moi aplanado lateralmente e asimétrico, con ambos os ollos nun lado do corpo, chamado ocular ou pigmantado, mentres que o outro lado é o clamado lado cego.
* Nas especies desta familia o lado ocular é o dereito.
* Os raios da aleta dorsal son moi alongados, e a miúdo son libres.
* A orixe desta aleta está diante dos ollos.A liña lateral pode estar ben desenvolvida ou presentarse moi reducida.
* As aletas pelvianas están ben desenvolvidas en ambos os lados do corpo, e son simétricas.
## Hábitat e distribución 
Os samáridos so endémicos das rexións tropicais e subtropicais das augas da rexión Indo-Pacífica. Viven xeralmente en augas profundas, sobre todo sobre fondos brandos do nivel circalitoral.

* *Plagiopsetta* Franz, 1910 
* *Samaris* Gray, 1831 
* *Samariscus* Gilbert, 1905

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N., ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* 

### Outros artigos 
* Teleósteos
* Pleuronectiformes

### Ligazóns externas 
* *Samaridae*. Crested flounders na ADW.
* *Samaridae*. Crested flounders na EOL. Contén informacións, numerosas imaxes e mapas de distribuución.
The Interpreter

***The Interpreter*** é un filme dirixido por Sydney Pollack que se estreou no 2005. Está protagonizado por Nicole Kidman, Sean Penn e Catherine Keener. Foi o derradeiro filme dirixido por Pollack antes da súa morte no 2008.

## Personaxes 
* Nicole Kidman como Silvia Broome
* Sean Penn como Tobin Keller
* Catherine Keener como Dot Woods
* Jesper Christensen como Nils Lud
* Yvan Attal como Philippe
* Earl Cameron como Edmond Zuwanie
* George Harris como Kuman-Kuman
* Michael Wright como Marcus
* Tsai Chin como Luan
* Clyde Kusatsu como Xefe de Policía Lee Wu
* Eric Keenleyside como Rory Robb
* Hugo Speer como Simon Broome
* Maz Jobrani como Mo
* Yusuf Gatewood como Doug
* Sydney Pollack como Jay Pettigrew
* Adrian Martinez como Roland
* Curtiss Cook como Ajene Xola
* Byron Utley como Jean Gamba
* Satish Joshi como Secretario Xeral da U.N.

## Notas 
## Véxase tamén 
### Ligazóns externas 
* Páxina oficial 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Conxuntiva

miniatura|dereita|Imaxe do ollo humano mostrando os vasos sanguíneos da conxuntiva.
[miniatura|dereita|[Hiperemia dos vasos sanguíneos superficiais da conxuniva.]]

A **conxuntiva** é unha capa de mucosa transparente que tapiza o interior das pálpebras e cobre a esclerótica anterior (branco dos ollos), chegando ata o limbo corneal, onde empeza a córnea. Está composta por un epitelio columnar estratificado non queratinozado con células caliciformes, de grosor variable segundo a parte da conxuntiva.

## Función 
A conxuntiva axuda a lubricar o ollo ao producir moco e bágoas, aínda que un volume menor de bágoas que a glándula lacrimal.
Tamén contribúe á vixilancia inmunitaria e axuda a impide a entrada de microbios no ollo.

## Anatomía 
A conxuntiva divídese en tres partes:

### Innervación sensorial 
A innervación sensorial da conxuntiva divídese en catro porcións:

### Histoloxía 
A conxuntiva consta tanto de epitelio escamoso estratificado non queratinizado (na zona do limbo corneal) coma de epitelio columnar estratificado non queratinizado (noutras partes), con células caliciformes dispersas. A capa epitelial contén vasos sanguíneos, tecidos fibrosos, e canais linfáticos.

A conxuntiva pode ser afectada por tumores que poden ser benignos, pre-malignos ou malignos.

## Galería 

 Ficheiro:Gray893.png|Sección saxital da pálpebra superior.
 Ficheiro:Slide2www.JPG|Músculo ocular extrínseco. Nervios da órbita. Disección profunda.

## Notas 
## Véxase tamén 
### Ligazóns externas 
* Medicinenet.com (1999). Conjunctiva .
* MedEd at Loyola medicine/pulmonar/images/anatomy/eyeli.jpg imaxe
Museo dell'Opera del Duomo

O '''Museo dell'Opera del Duomo'* situado en Florencia, é un dos museos desta cidade toscana, dedicado a escultura.

Este museo atópase na Piazza del Duomo, 9, de Florencia.

Dedícase principalmente ás esculturas da catedral de Florencia: obxectos do exterior do Duomo, o campanil e o baptisterio. Hai salas dedicadas a Brunelleschi, exhibíndose ferramentas utilizadas na época da construción da catedral, dúas maquetas, unha da catedral e outra da fachada.

A súa principal obra escultórica é a *Piedade florentina* (anterior a 1555) de Michelangelo. Outras obras expostas neste museo: *San Xoán* (1408-1415), *cantorie, La Maddalena* (1455) e *Profeta Habacuc* (1423-25) de Donatello, a *Virxe dos ollos de cristal* (1296) de Arnolfo di Cambio, *cantorie'' de Luca Della Robbia, e catro dos paneis da porta do baptisterio (Porta do Paraíso) de Ghiberti.thumb|Museo dell'Opera del Duomo en Florencia.|centro
## Obras destacadas 

imaxe:Donatello, maria maddalena 02.JPG|*María Madalena penitente* (1453).
imaxe:Michelangelo Pieta Firenze.jpg|*Piedade florentina* (1550).
imaxe:Zuccone Donatello OPA Florence.jpg|*Profeta Habacuc* (1425).

## Véxase tamén 
### Bibliografía 
* *Guía visual de Italia*, Aguilar, 1997. ISBN 84-03-59439-9
Stiacciato

miniatura|
O ***stiacciato*** ou ***schiacciato*** (relevo aplanado) é unha técnica escultórica que permite realizar un baixorrelevo cunha variación mínima (ás veces fálase de milímetros) respecto ao fondo. Para dar ao espectador a ilusión de profundidade, o espesor diminúe gradualmente a partir de primeiro plano ata o fondo. Aplícanse tamén as leis da perspectiva para potenciar o efecto. Este tipo de relevo adoita estar realizado en mármore ou pedra, aínda que hai exemplos tamén en madeira.

Esta técnica foi utilizada principalmente nos séculos XV e XVI, durante o Renacemento, cando se puxo moi de moda entre os escultores. Un dos seus iniciadores foi Donatello. Exemplos coñecidos dentro da súa obra son o trasfondo do relevo de *San Xurxo salvando a princesa* (1416-1417), a famosa *Madonna Pazzi* (anos 1430) ou *A Asunción* na igrexa de Sant'Angelo a Nilo en Nápoles (1426-1428). Outros artistas que empregaron esta técnica foron Desiderio da Settignano e Agostino di Duccio.

## Véxase tamén
### Bibliografía 
*
Púlpito exterior da catedral de Prato

O **púlpito exterior da Catedral de Prato** é unha obra de Donatello e Michelozzo, datado de 1428 ao 1438. Composto de mármore, bronce e mosaico, encóntrase na parte sueste da catedral de Prato (os relevos orixinais encóntranse no Museo dell'Opera del Duomo [Prato]). O púlpito ten unha medida de 210&nbsp;cm de altura ata o tellado.

Dende o púlpito faise a exposición pública da importante reliquia do *Cíngulo da nosa Señora*, que se mostra en Nadal, Pascua, 1 de maio, 15 de agosto e, no día máis solemne, o 8 de setembro, festa da Natividade de María.

## Véxase tamén 
### Bibliografía 
* 
### Outros artigos 
* Donatello
### Ligazóns externas 
* Diocese de Prato
Xudit e Holofernes (Donatello)

***Xudit e Holofernes*** é unha escultura de bronce (236&nbsp;cm de altura sen pedestal) realizada por Donatello cara ao final da súa carreira, entre 1453 e 1457. Dende o 1988, consérvase na Sala dos Lirios do Palazzo Vecchio en Florencia. Donatello foi o primeiro escultor, dende as esculturas antigas, en realizar un deseño individual e libre de estruturas arquitectónicas. Coma no *David* e o monumento a Gattamelata, en Xudit e Holofernes crea por primeira vez un grupo de figuras fisicamente en tres dimensións.

## Véxase tamén 
### Bibliografía 
* DDAA. *Historia Universal del Arte:Volum 10*. Madrid, SARPE, 1984. ISBN 84-7291-598-0.
* Geese,Uwe. *El arte en la Italia del Renacimiento:La escultura del Renacimiento italiano*. Còlonia, Könemann, 1999. ISBN 3-8290-2039-2.
* Wirtz, Rolf C.. *Donatello 1386-1466*. Colonia, Könemann, 1998. ISBN 3-8290-0244-0.
Ascariz

O topónimo **Ascariz** pode referirse a:

;En Galiza
***Ascariz**, lugar da parroquia de Brexo, no concello de Cambre;
***Ascariz**, lugar da parroquia de Xiá, no concello de Friol.

## Véxase tamén
### Outros artigos
***Ascarís**, lugar da parroquia de Presedo, no concello de Abegondo.

## Véxase tamén
### Outros artigos
Asar

O topónimo **Asar** pode referirse a:

;En Galiza
***Asar**, lugar da parroquia de San Clemente de Cesar, no concello de Caldas de Reis;
***Asar**, lugar da parroquia de Rao, no concello de Navia de Suarna.

## Véxase tamén
### Outros artigos
Asneiros

Como topónimo **Asneiros** pode referirse a:

;En Galiza
***Asneiros**, lugar da parroquia de Ermedelo, no concello de Rois;
***Os Asneiros**, lugar da parroquia da Corna, no concello de Piñor.

## Véxase tamén
### Outros artigos
Asnelle

Como topónimo **Asnelle** pode referirse a:

;En Galiza
***Asnelle de Abaixo**, lugar da parroquia de Reboreda, no concello de Redondela;
***Asnelle de Arriba**, lugar da parroquia de Reboreda, no concello de Redondela.
Asorey

O apelido galego **Asorey** procede do topónimo Asorei. Pode referirse a:

***Antolín Faraldo Asorey**, escritor e xornalista galego (1822-1853);
***Francisco Asorey**, escultor galego (1889-1961);
***Baldomero Lois Asorey**, psiquiatra galego (1900-1977);
***Luciano Asorey**, enxeñeiro industrial e político galego (n. 1943).
Firestorm (filme de 1998)

***Firestorm*** é un filme estadounidense de acción dirixido por Dean Semler que se estreou en 1998. Está protagonizado por Howie Long, Scott Glenn, William Forsythe e Suzy Amis.

## Personaxes 
* Howie Long como Jesse Graves
* Scott Glenn como Wynt Perkins
* William Forsythe como Randall Alexander Shaye
* Suzy Amis como Jennifer
* Christianne Hirt como Monica
* Garwin Sanford como Pete
* Sebastian Spence como Cowboy
* Michael Greyeyes como Andy
* Barry Pepper como Packer
* Vladimir Kulich como Karge
* Tom McBeath como Loomis
* Benjamin Ratner como Wilkins
* Jonathon Young como Sherman
* Chilton Crane como Nai de Tina
* Robyn Driscoll como Pai de Tina
* Alexandria Mitchell como Tina
* Terry Kelly como Avogado
* David Fredericks como Guard
* Gavin Buhr como Childs
* Danny Wattley como Moody
* Derek Hamilton como Dwyer
* Adrien Dorval como Belcher
* Jon Cuthbert como Davis
* Sean Campbell como Deputy
* Deryl Hayes como Sheriff Garrett

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
O Asperón

O topónimo **O Asperón** pode referirse a:

;En Galiza
***O Asperón**, lugar da parroquia de Baroncelle, no concello de Abadín;
***O Asperón**, lugar da parroquia de San Mateo de Oliveira, no concello de Ponteareas.
Astrés

O topónimo **Astrés** pode referirse a:

;En Galiza
***Vilar de Astrés**, parroquia do concello de Ourense;
****Astrés**, lugar de dita parroquia;
****Vilar de Astrés**, lugar de dita parroquia;

## Véxase tamén
### Outros artigos
ALB (músico)

**Clément Daquin** coñecido polo seu nome artístico **ALB** é un músico francés de electropop de Reims. ALB comezou a empregar este nome no 2006, lanzou o seu EP *CV 209* ese mesmo ano, e o seu primeiro álbum, *Mange-disque* no 2007, que inclúe "CV 209" como unha das súas cancións. O álbum *Mange-disque* foi comercializado nun deseño laranxa creado por un artista e a moza de Clément, Emilie Vast.

## Discografía 
*2007: *Mange-disque*
*2014: ''Come Out! It's Beautiful'' (Arista France)

## Notas
Cortina esgazada

***Cortina esgazada*** (en ) é un filme estadounidense dirixido por Alfred Hitchcock que se estreou en 1966. Está protagonizado por Paul Newman e Julie Andrews. Escrito por Brian Moore, o filme conta a historia dun científico americano que pretende desertar a Alemaña do Leste como parte dunha misión clandestina para obter unha fórmula e volver de regreso ós Estados Unidos.

## Personaxes 
*Paul Newman como Profesor Michael Armstrong
*Julie Andrews como Sarah Sherman
*Lila Kedrova como Condesa Kuchinska
*Hansjörg Felmy como Heinrich Gerhard
*Tamara Toumanova como Ballerina
*Wolfgang Kieling como Hermann Gromek
*Ludwig Donath como Profesor Gustav Lindt
*Günter Strack como Profesor Karl Manfred
*David Opatoshu como Mr. Jacobi
*Gisela Fischer como Dr. Koska
*Mort Mills como Granxeiro
*Carolyn Conwell como Muller do granxeiro
*Arthur Gould-Porter como Freddy
*Gloria Gorvin como Fräulein Mann
*Robert Boon  como Profesor Winkelmann
*Peter Bourne como Profesor Olaf Hengström
*Linda Carol como Bailarina
*Rico Cattani como Heinrich
*Andrea Darvi como Gretl Koska
*Maurice Doner como Hugo

*Harold Dyrenforth como Otto Haupt
*Horst Ebersberg como Intérprete
*Ben Frommer como Pasaxeiro
*Sasha Harden como Garda
*Joe Harris como Membro do ballet
*Mischa Hausserman como Home novo idealista
*Alfred Hitchcock como Home no hotel co bebé
*Erik Holland como Empregado do hotel
*Nancy Kilgas como Membro do ballet
*Peter Lorre Jr. como Condutor de taxi
*Jan Malmsjö como Fotógrafo sueco
*Hedley Mattingly como Oficial da aeroliña
*Norbert Meisel como Director da fábrica
*Frank Oberschall como Seguridade do aeroporto
*Gerd Rein como Oficial
*Gene Roth como Garda na oficina de correos
*Norbert Schiller como Profesor Gutman
*Lyle Sudrow como Capitán sueco
*Wilhelm von Homburg como Loiro

## Notas 
## Véxase tamén 
### Bibliografía 
*Busby, Brian. ''Character Parts: Who's Really Who in CanLit*. Knopf, Toronto,2003. ISBN 0-676-97578-X.
*Maxford,Howard. *The A - Z of Hitchcock: The Ultimate Reference Guide*, B.T Batsford, Londres, 2002. ISBN 0-7134-8738-0
*McGilligan, Patrick. *Alfred Hitchcock: A life in darkness and Light*. Regan Books, Nova York, 2003. ISBN 0-06-039322-X
*Perry, George. *The Complete Phantom of the Opera''. Nova York: Henry Holt and Company, 1987. ISBN 0-8050-1722-4.

### Ligazóns externas 
*
*Ficha en AllMovie
Dragón de Komodo

O **dragón de Komodo** (*Varanus komodoensis*) é unha especie de lagarto que vive nas illas de Komodo, Rinca, Flores, Gili Motang e Gili Dasami, en Indonesia central. É un membro da familia dos varanos (Varanidae), e é a especie máis grande vivente de lagartos; que acada unha medida de dous a tres metros e pesa aproximadamente setenta quilogramos. A súa medida infrecuente atribúese ó xigantismo insular, xa que non hai outros animais carnívoros que poidan cubrir o nicho das illas onde viven, e tamén ó ritmo metabólico baixo do dragón de Komodo. Como resultado do seu tamaño, estes lagartos son depredadores alfa, e dominan os ecosistemas onde habitan. Malia que os dragóns de Komodo se alimentan principalmente de prea, tamén emboscan e cazan presas, incluíndo invertebrados, aves e mamíferos.

## Notas 
## Véxase tamén 
### Ligazóns externas 
* Páxina sobre o dragón de Komodo en Nature.ca
Ognjen Kuzmić

**Ognjen Kuzmić** (en serbio cirílico: Огњен Кузмић), nado o 16 de maio de 1990 en Doboj, República Socialista de Bosnia e Hercegovina (Iugoslavia), é un xogador profesional de baloncesto serbio que xoga no Real Madrid da Liga ACB e Euroliga. Tras ser drafteado na segunda rolda do draft de 2012 polos Golden State Warriors, conseguiu gañar o anel de campión da National Basketball Association (NBA) en 2015 co equipo californiano. Cunha altura de 2,13 m, xoga na posición de pivote.

## Traxectoria 
Kuzmić foi elixido na 52ª posición do Draft da NBA de 2012 polos Golden State Warriors, equipo co que asinou un ano máis tarde, o 27 de setembro de 2013. Durante as dúas tempadas nos Warriors, foi asignado en varias ocasións ós Santa Cruz Warriors, afiliado de Golden State na NBA D-League.

O 26 de xuño de 2017, Kuzmić asinou un contrato de dous anos co Real Madrid da Liga ACB.

O 3 de xullo de 2019, Kuzmić asinou un contrato de dous anos co KK Crvena zvezda da ABA Liga.

## Notas 
## Véxase tamén 
### Ligazóns externas 
* Perfil en Basketball-Reference.com  
* Perfil en ACB.com
Ataúde

O termo **ataúde** pode referirse a:

*Un **cadaleito**, a caixa onde se coloca un cadáver.

Como topónimo, pode referirse a:

***Ataúde**, lugar da parroquia de Oín, no concello de Rois;
***Ataúde**, lugar da parroquia da Picoña, no concello de Salceda de Caselas.

## Véxase tamén
****El Ataúd***, xornal publicado en Ourense.
Across the Universe (filme)

***Across the Universe*** é un filme musical dirixido por Julie Taymor, producido por Revolution Studios e distribuído por Columbia Pictures que se estreou no 2007. O argumento do filme baséase nas cancións de The Beatles, incluíndo 34 composicións orixinalmente escritas por membros de The Beatles. Está protagonizado por Jim Sturgess, Evan Rachel Wood, Joe Anderson e T.V. Carpio.

## Personaxes 
* Evan Rachel Wood como Lucy
* Jim Sturgess como Jude
* Joe Anderson como Max
* Dana Fuchs como Sadie
* Martin Luther McCoy como Jojo
* T. V. Carpio como Prudence
* Timothy T. Mitchum como Irmán máis novo de Jojo
* Carol Woods como Cantante Gospel
* Orfeh como Hooker #1
* Tracy Nicole Chapman como Hooker #2
* Jacob Pitts como Desmond
* Logan Marshall-Green como Paco
* Bono como Dr. Robert
* Salma Hayek como Enfermeira Bang Bang Shoot Shoot
* James Urbaniak como Bill
* Eddie Izzard como Mr. Kite
* Harry Lennix como Sarxento do Exército
* Lawrence Leritz como Singing riot cop
* Joe Cocker como Pimp / Mad Hippie / Bum
* Angela Mounsey como Martha Feeny
* Lisa Hogg como Molly
* Robert Clohessy como Wesley "Wes" Hubert
* Dylan Baker e Linda Emond como Mr. e Mrs. Carrigan
* Lynn Cohen como Avoa Carrigan
* Bill Irwin como Tío Teddy
* Spencer Liff como Daniel
* Ekaterina Sknarina como Rita
* Caitlin Hale como Irmá de Lucy

## Notas 
## Véxase tamén 
### Ligazóns externas 
* Páxina oficial 
* 
* Ficha en BoxOfficeMojo 
* Ficha en RottenTomatoes
Atá

O topónimo **Atá** pode referirse a:

;En Galiza
***Atá**, lugar da parroquia de San Vicente das Fervenzas, no concello de Aranga;
***Atá**, lugar da parroquia da Capela, no concello de Toques;
***A Atá**, lugar da parroquia de Vilacova, no concello de Abegondo.

## Véxase tamén
### Outros artigos
***Atán**, lugar da parroquia de Mazaricos, no concello de Mazaricos;
Atín

O topónimo **Atín** pode referirse a:

;En Galiza
***Atín**, lugar da parroquia de Cela, no concello de Mos;
***O Atín**, lugar da parroquia de Loureda, no concello de Arteixo.
Tiki Taane

**Nathan Glen Taane Tinorau**, máis coñecido como **Tiki Taane** e nado o 17 de decembro de 1976 en Christchurch, é un músico, produtor e activista maorí neozelandés.

## Discografía 
### Álbums 
### Sinxelos 
## Véxase tamén 
### Ligazóns externas 
*
Atrio

O termo **Atrio** pode referirse a:

*O **adro**, terreo arredor das igrexas ao seu carón;
*O **atrio**, o espazo central da gran casa na arquitectura romana.

Como topónimo, pode referirse a:

;En Galiza
***Atrio**, lugar da parroquia de Redemuíños, no concello de Quintela de Leirado;
***O Atrio**, lugar da parroquia de Areas, no concello de Tui.
Fayçal Fajr

**Fayçal Fajr**, nado en Ruán o 1 de agosto de 1988, é un futbolista francés. Xoga de mediapunta e o seu equipo actual é o Sivasspor turco.

## Traxectoria 
O 6 de agosto de 2015 fichou polo Deportivo da Coruña, cedido por un ano polo Elche CF, con dous anos máis no suposto de que o club ilicitano non retorne a Primeira División. O 29 de maio de 2016 o Elche CF frustrou as súas opcións de ascenso, polo que Fajr converteuse en xogador en propiedade do Deportivo para as próximas dúas campañas.

O 20 de xullo de 2017, anunciouse a súa fichaxe por dúas tempadas polo Getafe CF.

## Notas 
## Véxase tamén 
### Ligazóns externas 
* Perfil en BDFutbol.com 
* Datos do xogador en lfp.fr
Iolana iolas

A ***Iolana iolas*** é un lepidóptero glossata da familia Lycaenidae. Atópase en Marrocos, Alxeria, sur de Europa (dende a Península Ibérica até os Balcáns), Turquía e Irán. Malia a súa ampla distribución, habita en redutos illados e sempre en escaso número. Ademais, o seu hábitat na Península Ibérica redúcese a zonas con presenza da súa principal planta nutricia *Colutea arborescens*. Estes factores fixeron que se incluíse no Libro Vermello de Lepidópteros da Península Ibérica, na categoría de perigo de extinción (EN) e na Lista Vermella Europea de Especies Ameazadas co status case ameaza (NT).

## Notas
David de mármore (Donatello)

O ***David de mármore*** de Donatello é unha escultura da etapa de mocidade deste grande artista. Data de 1408-1409, é de mármore branco e mide 191 de altura, cunha base de 57,5 x 32&nbsp;cm. Consérvase no Museo Nazionale del Bargello en Florencia, no mesmo cuarto que o famoso *David de bronce*, o traballo de plena madureza do artista.

## Historia 
O traballo é un dos primeiros atribuíbeis con certeza a Donatello, que nese momento, tiña pouco máis de trinta anos, a miúdo traballou para a Opera do Duomo de Florencia. O encargo era para a galería do coro, unha estrutura octogonal, en torno ao altar central, que agora xa non existe, foi desmantelado no século XIX.

En calquera caso, a estatua xa non se atopaba na Catedral dende 1416, cando foi comprada pola Signoria, para trasladalo ao Palazzo Vecchio. Importante é o significado político que se atribúe a David, como un símbolo de carácter indomable e libertario da República de Florencia, que, como é lóxico, tamén encargou a principios do século XVI, o famoso David de Michelangelo. Ten unha inscrición ao pé da escultura:

*«PRO PATRIA FORTITER DIMICANTIBUS ETIAM ADVERSUS TERRIBILISSIMOS HOSTES DII PRAESTANT AUXILIUM».* 
*«Os deuses dan soporte á patria con audacia contra os combatentes inimigos máis temíbeis».*

## Descrición 
[miniatura|Detalle da cabeza de [Goliat.]]
David está representado no momento da vitoria e inmediatamente despois da derrota do xigante Goliat, cuxa cabeza se atopa aos seus pés, coa pedra inda no medio da fronte.

Os brazos son desproporcionadamente longos, pero xa se incorporaron elementos do repertorio clásico, coma algún detalle anatómico realista: as mans, o torso, a súa cabeza coroada de amaranto (símbolo profano). A expresión do rostro é un pouco inexpresiva, pero a pose e a actitude parecen expresar o orgullo da súa conciencia divina. O desprazamento do peso sobre a perna dereita co torso torcido cara ao lado oposto, indica a intención para crear un maior dinamismo co clásico contrapposto.

## Véxase tamén 
### Bibliografía 
*
Palazzo Vecchio

O ***Palazzo Vecchio*** (traducido ao galego coma *Pazo Vello*) atópase na Praza da Señoría, en Florencia, Italia. No seu interior, o pazo acolle un museo (Museo dei Ragazzi) no que se expoñen obras de Bronzino, Michelangelo e Giorgio Vasari, entre outros; e tamén as oficinas do Concello da cidade (*Comune di Firenze*).

Chamado en orixe *Palazzo dei Priori ou Palagio Novo*, cambiouse o nome polo de "Pazo da Señoría", o organismo principal da República florentina, no século XV. Despois coñeceuse coma "Pazo Ducal", ao establecer alí a súa residencia Cosme I de Medici en 1540. Despois, en 1565, empezaría a chamarse *Palazzo Vecchio* ao terse mudado Cosme ao Pazo Pitti.

A primeira construción atribúese a Arnolfo di Cambio, que a iniciou en 1299 incorporando a antiga torre de Foraboschi na fachada. Trala morte de Arnolfo, en 1302, o pazo foi rematado por outros artistas, en 1314. A forma exterior do edificio é a dun paralelepípedo, e na fachada principal atópase a Torre de Arnolfo, un dos emblemas da cidade. En 1400 a torre e o xardín interior tiveron que ser reconstruídos, xa que corrían perigo de derrubarse.

Entre as súas estadías máis importantes, sobresae o Salón dos Cincocentos, cuxa decoración mural se encomendou a Leonardo da Vinci (A batalla de Anghiari) e a Michelangelo (A batalla de Cascina). Lamentabelmente, ningunha delas rematou, e as paredes foron cubertas por outros frescos na decoración posterior de Giorgio Vasari.

## Véxase tamén 
### Outros artigos
* Studiolo de Francisco I
* Centro histórico de Florencia

### Ligazóns externas 
* Informaciones sobre Palacio Viejo (en español)
* Virtual Tour de Palacio Viejo
Tyler Haws

**Tyler Haws**, nado o 11 de abril de 1991 en Bélxica, é un xogador profesional de baloncesto estadounidense. Cunha estatura de 1,96 metros xoga na posición de escolta.

## Traxectoria profesional 
O 2 de agosto de 2015, anunciouse a súa fichaxe polo Obradoiro CAB da Liga ACB para a tempada 2015-16.

O 31 de xullo de 2018, anunciouse a súa fichaxe polo CB Peñas Huesca da Liga LEB Oro

O 5 de febreiro de 2020 anunciouse a súa fichaxe ata final de tempada polo Bilbao Basket da Liga ACB.

## Notas 
## Véxase tamén 
### Ligazóns externas 
* Perfil en ESPN.com
Independentes Terras do Asma

**Independentes Terras do Asma** (**INTA**) foi un partido político fundado en Chantada no 2011 por Manuel Lorenzo Varela Rodríguez. O partido gobernou Chantada tralas municipais de 2011 e 2015, neste último caso con maioría absoluta, e en Monterroso tralas de 2015, pero en maio de 2019 a súa actividade finalizou definitivamente. 

## Historia do Partido 
Anteriormente, Manuel Lorenzo Varela Rodríguez fora militante do PPdG e alcalde de Chantada entre 1996 e 2007. Porén, após perder o goberno local ante socialistas e nacionalistas, nas eleccións ao congreso local do PP de Chantada, en novembro de 2008, foi derrotado por Susana López Abella, o que o levou a formalizar o abandono do grupo municipal xunto con outros 3 concelleiros en outubro de 2009, ao igual que o grupo popular da Deputación de Lugo. O venres día 4 de marzo do 2011 ás 20h presentouse esta nova agrupación política no Restaurante Mogay acudindo mais de 250 persoas. O nome procede do chantadés río Asma. 
miniatura|O regreso de Manuel Varela ao PP en 2019 marcou a fin da actividade de INTA como partido político.
Nas eleccións municipais de 2011 foi a lista máis votada (con 5 de 13 concelleiros) e Manuel Varela foi investido alcalde, revalidando o cargo no 2015, desta vez con maioría absoluta (7 de 13 concelleiros).  

Nos comicios de 2015, INTA presentou tamén candidatura en Monterroso logrando grandes resultados: conseguiu a maioría absoluta (con 7 de 11 edís) e Jesús Otero, histórico militante do PSdG-PSOE local, accedeu á alcaldía. Con todo, en outubro de 2016 Otero foi inhabilitado como rexedor en cumprimento dunha condena por tráfico de influencias durante a súa etapa como subdelegado do goberno en Lugo (2004-2009). Foi relevado polo seu compañeiro Miguel Rico.

A mediados de 2018 foron confirmados contactos dos principais representantes de INTA co alcalde de Becerreá, Manuel Martínez, para unificar as súas candidaturas e expandir o proxecto, coa perspectiva de conseguir representación na Deputación, sopesando tamén a posibilidade de incorporar o exalcalde taboadés José Ramos Ledo, pero finalmente non se levou a cabo. 

O ocaso de INTA chegou na primavera de 2019, cando o alcalde de Chantada, Manuel Varela, anunciou o regreso ao Partido Popular, o que foi retribuído coa súa inclusión nas listas do partido ao Senado para as eleccións xerais de abril , como o propio Varela recoñeceu. Após conseguir a acta de senador, nas municipais de maio de 2019 obtivo a maioría absoluta en concelleiros no consistorio chantadés, repetindo como alcalde. Nestas eleccións, tampouco se conformou candidatura de INTA en Monterroso, finalizando, por tanto, a súa actividade política como partido.  

## Notas 
## Véxase tamén 
### Ligazóns externas 
*Páxina do Facebook